
			             EXPUNERE de MOTIVE,
          PRIVIND OPORTUNITATEA PROIECTULUI DE HOTĂRÂRE

       privind aprobarea dobândirii de către Municipiul Timişoara, a terenurilor ce fac obiectul renunţării la dreptul de proprietate de către S.C. BEGA INVEST S.A.

Având în vedere adresa nr.CT2018-1422 din 27.03.2018, respectiv adresa nr.CT2018-1423 din 27.03.2018, înregistrate la Primăria Municipiului Timişoara de către S.C. Vivalia Real Estate S.A., prin care ne înştiinţează că, S.C. BEGA INVEST S.A., cu sediul în Timişoara Calea Buziaşului nr.11/A, reprezentantă prin domnul Conac Nicolae, renunţă la dreptul de proprietate, asupra imobilului-teren situat în Timişoara str. Baader nr.11/A, înscris în C.F. nr.445795-Timişoara, în suprafaţă de 560 m.p., respectiv asupra imobilului-teren situat în Timişoara str. Baader nr.11/A, înscris în C.F. nr.446075-Timişoara, în suprafaţă de 1.169 m.p., reprezentând terenuri intravilane, pentru drum şi zone verzi ; 
Având în vedere, “Declaraţiile de renunțare la dreptul de proprietate asupra unui bun imobil” autentificate sub nr.338 din 16.03.2018, respectiv nr.323 din 14.03.2018, la Societatea Profesională Notarială ”Cristescu Vlad – Catargiu Roxana”, de către Notar Public, Vlad Cristescu, prin care proprietarul tabular al imobilelor-teren menţionate mai sus, reprezentat prin domnul Conac Nicolae, declară că, renunţă la dreptul de proprietate asupra acestora. Totodată declară că, imobilele-teren, nu sunt grevate de sarcini sau servituți. 
În conformitate cu prevederile art.562, alin.2 din Codul Civil, în C. F. nr.445795-Timişoara, respectiv în C.F. nr.446075-Timișoara, au fost notate declaraţiile de renunţare. 
În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Având în vedere cele menţionate mai sus, considerăm oportun, iniţierea unui proiect de hotărâre, privind aprobarea dobândirii de către Municipiul Timişoara, în domeniul privat, a imobilelor-teren situate în Timişoara str. Baader nr.11/A, înscrise în, C.F. nr.445795-Timişoara, în suprafaţă de 560 m.p., repectiv C.F. nr.446075-Timișoara, în suprafață de 1.169 m.p.  şi totodată, trecerea terenurilor respective, din domeniul privat în domeniul public al Municipiului Timişoara, cu destinaţia de teren pentru drum și zone verzi.

               PRIMAR,				                                                         VICEPRIMAR,
 Nicolae Robu					                                                   Imre Farkas 





p. DIRECTOR,
Mihai Boncea

			           RAPORT de SPECIALITATE,
             privind aprobarea dobândirii de către Municipiul Timişoara, a terenurilor ce fac obiectul renunţării la dreptul de proprietate de către S.C. BEGA INVEST S.A.


Având în vedere adresele, nr.CT2018-1422 din 27.03.2018, respectiv nr.CT2018-1423 din 27.03.2018, înregistrate la Primăria Municipiului Timişoara de către S.C. Vivalia Real Estate S.A., prin care ne înştiinţează că, S.C. BEGA INVEST S.A., cu sediul în Timişoara Calea Buziaşului nr.11/A, reprezentantă prin domnul Conac Nicolae, renunţă la dreptul de proprietate, asupra imobilului-teren situat în Timişoara str. Baader nr.11/A, înscris în C.F. nr.445795-Timişoara, în suprafaţă de 560 m.p., respectiv asupra imobilului-teren situat în Timişoara str. Baader nr.11/A, înscris în C.F. nr.446075-Timişoara, în suprafaţă de 1.169 m.p., reprezentând terenuri intravilane, pentru drum şi zone verzi ; 
 Având în vedere, “Declaraţiile de renunțare la dreptul de proprietate asupra unui bun imobil” autentificate sub nr.338 din 16.03.2018, respectiv nr.323 din 14.03.2018, la Societatea Profesională Notarială ”Cristescu Vlad – Catargiu Roxana”, de către Notar Public, Vlad Cristescu, prin care proprietarul tabular al imobilelor-teren menţionate mai sus, reprezentat prin domnul Conac Nicolae, declară că, renunţă la dreptul de proprietate asupra acestora. Totodată declară că, imobilele-teren, nu sunt grevate de sarcini sau servituți.  
În conformitate cu prevederile art.889 din Codul Civil, ”proprietarul poate renunţa la dreptul său printr-o declaraţie autentică notarială înregistrată la biroul de cadastru şi publicitate imobiliară pentru a se înscrie radierea dreptului”, iar municipiul “poate cere înscrierea dreptului de proprietate în folosul său, în baza hotărârii consiliului local, cu respectarea dispoziţiilor legale privind transferul drepturilor reale imobiliare.”
În conformitate cu prevederile art.562, alin.2 din Codul Civil, în C. F. nr.445795-Timişoara, respectiv în C.F. nr.446075-Timișoara, au fost notate declaraţiile de renunţare la dreptul de proprietate. 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, se dobândesc, fără înscriere în cartea funciară, de comună, oraş sau municipiu, după caz, şi intră în domeniul privat al acestora prin hotărârea consiliului local”.

Având în vedere cele menţionate mai sus şi faptul că, din declaraţiile proprietarului şi înscrisul din cărțile funciare, rezultă că, destinaţia imobilelor-teren este,  “pentru drum și zone verzi”, în temeiul art.8, alin.1 şi a pct.III din Anexa la Legea nr.213/1998 – privind bunurile proprietate publică, înaintăm spre dezbaterea Consiliului Local al Municipiului Timişoara, proiectul de hotărâre, privind aprobarea dobândirii de către Municipiul Timişoara, în domeniul privat, a imobilelor-teren situate în Timişoara str. Baader nr.11/A, înscrise în, C.F. nr.445795-Timişoara, în suprafaţă de 560 m.p., respectiv C.F. nr.446075-Timișoara, în suprafață de 1.169 m.p., care fac obiectul renunţării la dreptul de proprietate, de către S.C. BEGA INVEST S.A. şi totodată, trecerea terenurilor respective, din domeniul privat în domeniul public al Municipiului Timişoara, cu destinaţia de teren pentru drum și zone verzi.

 p.DIRECTOR,				                            ŞEF BIROU,
        Mihai Boncea					         Călin-Nicuşor Pîrva





CONSILIER,

Ilie Dumbravă

